মাজুলীৰ খাৰকাটি গাঁৱত সংঘটিত এক ৰহস্যজনক হত্যাকাণ্ডই জোকাৰি গৈছে সমগ্ৰ অঞ্চলটো । গাঁৱৰে এজন লোকক কোনো দুৰ্বৃত্তই হানি- খুঁচি হত্যা কৰা ঘটনাই চাঞ্চল্যৰ সৃষ্টি কৰিছে মাজুলীত।
ঘটনাৰ বিৱৰণী মতে যোৱা নিশা মাজুলীৰ খাৰকাটি গাঁৱৰ সোমেশ্বৰ ভৰালী নামৰ লোকজন ভাওনা চাবলৈ গৈছিল ওচৰৰে পহুমৰা কলিতা গাঁৱত। পুৱালৈকে ঘৰলৈ উভতি নহাত ঘৰৰ লোকে বিচাৰ- খোচাৰ কৰাত গাঁৱৰে এঘৰৰ সন্মুখত সোমেশ্বৰ ভৰালীৰ মটৰচাইকেলখন দেখা পায়। তাৰ পাছত স্থানীয় লোকে গোটেই অঞ্চলটোত বিচাৰ কৰাত গাঁৱৰে এটা পুখুৰীত সোণেশ্বৰ ভৰালীৰ মৃতদেহ ওপঙি থকা দেখা পাই পাৰলৈ উঠাই আনে।
শৰীৰৰ বিভিন্ন অংশত পচাৰে খুঁচি হত্যা কৰাৰ চিন স্পষ্ট হৈ আছে মৃতদেহটোত। আনহাতে জেংৰাইমুখ থানাৰ আৰক্ষী ঘটনাস্থলীত উপস্থিত হৈ তদন্ত অব্যাহত ৰাখিছে। ঘটনাস্থলীৰ পৰা এডাল পচা উদ্ধাৰ কৰিছে আৰক্ষীয়ে। লোকজনক কোনোৱে হত্যা কৰি পুখুৰীত পেলাই দিয়াৰ সন্দেহ কৰিছে স্থানীয় লোকে।
এই ঘটনাই সত্ৰনগৰী মাজুলীত চাঞ্চল্যৰ সৃষ্টি কৰিছে। কনমানি দুটি সন্তান আৰু পত্নীক এৰি থৈ গৈছে ২৭ বছৰীয়া ভৰালীয়ে। আৰক্ষীৰ তদন্তত ঘটনাটোৰ প্ৰকৃত ৰহস্য প্ৰকাশ পাব বুলি আশা কৰা হৈছে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
